C 421/18
RO
Jurnalul Oficial al Uniunii Europene
4.11.2022
Exemplu practic Un stat membru decide să transfere o parte din resursele unui anumit program FEDR pentru anii calendaristici viitori către OE (14) prin modificarea programului în conformitate cu articolul 24 din RDC.
Comisia este de acord că transferul a fost justificat în mod corespunzător și este în conformitate cu obiectivele programului din care vor fi transferate resursele.
Comisia aprobă modificarea programului, după ce CM și-a dat acordul.
Statele membre și Comisia analizează, de asemenea, domeniul de aplicare geografic (determinat de teritoriul programului care realizează transferul), utilizarea preconizată a resurselor transferate în cadrul OE (la nivelul componentei OE) și suma care urmează să fie transferată pe baza „capacității de absorbție” estimate (de exemplu, utilizând statistici istorice privind participarea la cereri similare ale țării/regiunii respective).
Statul membru intenționează să utilizeze resursele transferate pentru a finanța propunerile IMM-urilor în cadrul unei cereri de propuneri aferente instrumentului Accelerator CEI – OE.
El intenționează să facă acest lucru prin intermediul unor acorduri de grant care urmează să fie încheiate cel târziu până la sfârșitul anului n+1 (adică anul următor anului în care resursele sunt transferate către OE).
Resursele sunt utilizate pentru a finanța propunerile IMM-urilor depuse în cadrul instrumentului Accelerator al CEI care au fost evaluate după decizia statului membru de a transfera banii.
OE acoperă (în prezent) orice costuri administrative suplimentare aferente executării transferului.
O evaluare cu privire la oportunitatea menținerii acestei abordări va fi efectuată în cadrul evaluării la jumătatea perioadei a programului.
Statul membru poate solicita transferul resurselor neangajate înapoi către FEDR cu până la 4 luni înainte de sfârșitul anului n+1 (și anume, până la 31 august), solicitând o modificare a programului (programelor) în care vor fi incluse aceste resurse.
Cererea face obiectul aprobării de către Comisie.
Regula privind dezangajarea va începe să se aplice din anul în care sunt efectuate angajamentele bugetare corespunzătoare.
3.
Finanțare cumulativă
Finanțarea cumulativă înseamnă că o operațiune/un proiect primește sprijin din partea mai multor fonduri, programe sau instrumente (incluzând atât fonduri care fac obiectul gestiunii partajate, cât și fonduri care fac obiectul gestiunii directe) pentru același element de cost/cheltuială.
Ca și în cazul celorlalte mecanisme de sinergie, finanțarea cumulativă nu este automată.
Aceasta este mai degrabă o opțiune care poate fi explorată de autoritățile de management pentru politica de coeziune și de autoritatea care acordă ajutorul pentru programele UE care fac obiectul gestiunii directe.
Finanțarea cumulativă poate fi aplicată numai cu acordul tuturor părților implicate (și anume, AM și autoritatea care acordă ajutorul pentru programele UE care fac obiectul gestiunii directe).
Legislația relevantă
Legislația conexă
RDC
Articolul 63 alineatul (9)
OE
Articolul 15 alineatul (4)
Programul Europa digitală
Articolul 23 alineatul (1) (1)
(1) Ar trebui remarcat faptul că articolul 23 alineatul (1) din Regulamentul privind Europa digitală, precum și, de exemplu, articolul 19 alineatul (1) din Regulamentul MIE 2, conțin dispoziții identice cu cele de la articolul 15 alineatul (4) din Regulamentul privind OE.
Acest lucru, la rândul său, permite alinierea modalităților de punere în aplicare privind finanțarea cumulativă între aceste programe.
Considerente de politică/beneficii potențiale Finanțarea cumulativă permite repartizarea sarcinii financiare a unei operațiuni și abordarea eventualelor constrângeri bugetare (de exemplu, cele care decurg din ratele de finanțare mai scăzute ale unui instrument), deoarece poate permite ca până la 100 % dintr-un proiect de sinergie să fie finanțat din bugetul UE, cu condiția respectării normelor relevante privind ajutoarele de stat.
Aceasta permite, de asemenea, sprijinirea contribuțiilor naționale, în special în statele membre și regiunile mai puțin dezvoltate.
Finanțarea cumulativă poate, de asemenea, să pună în comun resurse din diferite instrumente ale UE, care fac atât obiectul gestiunii directe, cât și obiectul gestiunii partajate, și permite o finanțare de 100 % din resursele UE.
Prin urmare, finanțarea cumulativă oferă ocazia de a consolida legăturile dintre prioritățile complementare în materie de C&I ale cererilor de propuneri OE și programele FEDR (și prioritățile S3 aferente).
(14) În limitele articolului 26 alineatul (1) din RDC.